# Euroopa Liidu C 290A/20.

| | ISSN 1977-0898 |
| --- | --- |
| Euroopa Liidu
  Teataja | C 290A |
| | |
| Eestikeelne väljaanne | Teave ja teatised | 64. aastakäik20. juuli 2021 |

ISSN 1977-0898

Euroopa Liidu

Teataja

C 290A

Eestikeelne väljaanne

Teave ja teatised

64. aastakäik20. juuli 2021

---

| Sisukord | Lehekülg |
| --- | --- |
| | V   Teated |
| | HALDUSMENETLUSED |
| | Euroopa Keskpank |
| 2021/C 290 A/01 | Osalemiskutse sõltumatutele ekspertidele Euroopa Keskpanga vaidlustusnõukogu liikmeks või asendusliikmeks nimetamiseks (Frankfurt Maini ääres, Saksamaa) | 1 |

Sisukord

Lehekülg

V   Teated

HALDUSMENETLUSED

Euroopa Keskpank

2021/C 290 A/01

Osalemiskutse sõltumatutele ekspertidele Euroopa Keskpanga vaidlustusnõukogu liikmeks või asendusliikmeks nimetamiseks (Frankfurt Maini ääres, Saksamaa)

1

---

| ET | |
| --- | --- |

ET

---

V Teated

HALDUSMENETLUSED

Euroopa Keskpank

| 20.7.2021 | ET | Euroopa Liidu Teataja | CA 290/1 |
| --- | --- | --- | --- |

20.7.2021

ET

Euroopa Liidu Teataja

CA 290/1

---

Osalemiskutse sõltumatutele ekspertidele Euroopa Keskpanga vaidlustusnõukogu liikmeks või asendusliikmeks nimetamiseks (Frankfurt Maini ääres, Saksamaa)

(2021/C 290 A/01)

1.   Sissejuhatus

Nõukogu määrusega (EL) nr 1024/2013 (1) asutati Euroopa Liidu toimimise lepingu artikli 127 lõike 6 alusel ühtne järelevalvemehhanism. Ühtse järelevalvemehhanismi moodustavad Euroopa Keskpank (EKP) ja pädevad ametiasutused liikmesriikides, mille rahaühik on euro, ning ühtlasi on ette nähtud võimalus teha tihedat koostööd ka pädevate ametiasutustega liikmesriikides, mille rahaühik ei ole euro. EKP vastutab ühtse järelevalvemehhanismi üldise toimimise eest.

Määruse (EL) nr 1024/2013 artikli 24 lõike 1 kohaselt asutas EKP vaidlustusnõukogu, et vaadata pärast läbivaatamise taotluse saamist asutusesiseselt halduskorras läbi otsused, mis EKP on teinud talle määrusega (EL) nr 1024/2013 antud volituste täitmisel. EKP eesmärk on täita vaidlustusnõukogu ühe liikme ja kahe asendusliikme praegused ja prognoositavad vabad ametikohad ning avaldab seetõttu käesoleva osalemiskutse ühe vaidlustusnõukogu liikme ja kahe asendusliikme ametisse nimetamiseks vastavalt Euroopa Keskpanga otsuse EKP/2014/16 (2) artiklile 4.

2.   EKP vaidlustusnõukogu

Vaidlustusnõukogu on ühtse järelevalvemehhanismi osa. Kõik füüsilised või juriidilised isikud võivad määruse (EL) nr 1024/2013 artikli 24 lõikes 1 osutatud juhtudel taotleda EKP otsuste läbivaatamist, mis on vastu võetud selle määruse alusel ja adresseeritud neile isikutele või mis otseselt ja isiklikult puudutavad neid isikuid; siia ei kuulu selle määruse artikli 24 lõike 7 alusel vastu võetud EKP nõukogu otsused.

3.   Vaidlustusnõukogu koosseis

Kooskõlas määruse (EL) nr 1024/2013 artikli 24 lõikega 2 koosneb vaidlustusnõukogu viiest kõrge reputatsiooniga liikmest ja kahest kõrge reputatsiooniga asendusliikmest. Selle ressurss ja kogemus peab olema piisav, et hinnata EKP pädevuste teostamist määruse (EL) nr 1024/2013 alusel. EKP nimetab vaidlustusnõukogu liikmed ja kaks asendusliiget, kes tegutsevad sõltumatult ja avalikes huvides, ametisse viieks aastaks, mida võib üks kord pikendada.

Kaks asendusliiget asendavad ajutiselt vaidlustusnõukogu liikmeid nende ajutise töövõimetuse korral või juhul, kui konkreetse läbivaatamise osas võib põhjendatult kahtlustada huvide konflikti, näiteks juhtudel kui vaidlustusnõukogu liikmel esinevad isiklikud või erahuvid, mis võivad mõjutada või tunduvad mõjutavat tema kohustuste täitmise sõltumatust ja objektiivsust. Vaidlustusnõukogu liikme püsiva töövõimetuse, surma, tagasiastumise või tagasikutsumise korral astub asendusliige tähtajatult tema asemele.

Vaidlustusnõukogu liikmed ja nende asendusliikmed esitab EKP juhatus pärast EKP järelevalvenõukoguga konsulteerimist ja nimetab ametisse EKP nõukogu. Samuti on EKP nõukogu kehtestanud vaidlustusnõukogu liikmete ja asendusliikmete ametisse nimetamise korra.

4.   Vaidlustusnõukogu liikmete ja asendusliikmete kvalifikatsioon ja kogemused

Kooskõlas määruse (EL) nr 1024/2013 artikli 24 lõikega 2 valitakse vaidlustusnõukogu asendusliikmed laitmatu maine, tõendatud teadmiste põhjal asjakohases valdkonnas ja erialase töökogemuse põhjal, sealhulgas järelevalvealase töökogemuse põhjal panganduse või muude finantsteenuste valdkonnas. Vaidlustusnõukogu liikmed ja asendusliikmed ei tohi samaaegselt olla EKP töötajad või muude määrusega (EL) nr 1024/2013 EKP-le antud ülesannete täitmisesse kaasatud pädevate asutuste ja liikmesriikide asutuste või liidu institutsioonide, organite või asutuste ametis olevad töötajad. Nad peavad olema valmis EKP otsuseid läbi vaatama lühikese etteteatamisega.

Vaidlustusnõukogu liikme ja asendusliikmete nimetamisel tuleb tagada võimalikult suurel määral kohane geograafiline ja sooline tasakaal liikmesriikide üleselt. EKP on kaasav institutsioon, mis peegeldab rahvastiku mitmekülgsust. Kandideerima on oodatud kõik, sõltumata vanusest, puudest, etnilisest päritolust, soost, soolisest identiteedist, rassist, usulistest veendumustest, seksuaalsest sättumusest või muudest omadustest.

Avalduste võrdleva hindamise teostab EKP. Eelkõige võetakse arvesse järgmisi kriteeriume:

| a) | Valikukriteeriumid |
| --- | --- |

a)

Valikukriteeriumid

Kandidaatidel peavad olema järgmised oskused ja pädevused:

| — | väga head teadmised ja arusaamine liidu õigusaktidest panganduse ja muude finantsteenuste valdkonnas, sealhulgas EKP ja eelkõige ühtse järelevalvemehhanismi ülesannetest ja toimimisest, |
| --- | --- |

—

väga head teadmised ja arusaamine liidu õigusaktidest panganduse ja muude finantsteenuste valdkonnas, sealhulgas EKP ja eelkõige ühtse järelevalvemehhanismi ülesannetest ja toimimisest,

| — | väga head teadmised ja arusaamine pangandussektori ja eelkõige pangandusliidu toimimisest, |
| --- | --- |

—

väga head teadmised ja arusaamine pangandussektori ja eelkõige pangandusliidu toimimisest,

| — | järelevalveraamistike ning järelevalveotsuste, -menetluste ja -praktika kujundamise kogemus. |
| --- | --- |

—

järelevalveraamistike ning järelevalveotsuste, -menetluste ja -praktika kujundamise kogemus.

| b) | Sobivuse kriteeriumid |
| --- | --- |

b)

Sobivuse kriteeriumid

Kandidaadid peavad vastama järgmistele sobivuse kriteeriumidele:

| — | olema liidu liikmesriigi täieõiguslikud kodanikud, |
| --- | --- |

—

olema liidu liikmesriigi täieõiguslikud kodanikud,

| — | oskama edasijõudnud tasemel inglise keelt, mis hõlmab tõendatud dokumentide koostamise ja esitluste tegemise oskuse, ning heal tasemel veel vähemalt ühte liidu ametlikku keelt. |
| --- | --- |

—

oskama edasijõudnud tasemel inglise keelt, mis hõlmab tõendatud dokumentide koostamise ja esitluste tegemise oskuse, ning heal tasemel veel vähemalt ühte liidu ametlikku keelt.

Kasuks tuleb edasijõudnud või heal tasemel muu liidu ametliku keele oskus.

5.   Tasustamine

Edukaid kandidaate tasustatakse, võttes arvesse neile pandud ülesandeid.

6.   Ametisse nimetamine

Valikumenetlus toimub kooskõlas määrusega (EL) nr 1024/2013 ja vaidlustusnõukogu kodukorraga. EKP nõukogu nimetab vaidlustusnõukogu liikme ja asendusliikmed isiklikus pädevuses ja seega ei ole neil lubatud oma kohustusi delegeerida teile liikmele või kolmandale isikule.

7.   Reservnimekiri

Valikukomitee võib koostada sobivate kandidaatide reservnimekirja, et kasutada seda tulevikus kandidaatide nimetamiseks samasugustele ametikohtadele. Sellest teatatakse kandidaatidele. Reservnimekiri kehtib viis aastat alates vaidlustusnõukogu liikme või asendusliikmete nimetamisest ja seda võidakse kasutada asendusliikme ametisse nimetamiseks ametikoha vabanemisel.

8.   Sõltumatus ning kohustuste ja huvide deklaratsioonid

Vaidlustusnõukogu liige ja asendusliikmed tegutsevad sõltumatult ja avalikes huvides. Selleks peab neist igaüks avalikult deklareerima oma kohustused ja huvid, osutades mis tahes otsese või kaudse huvi, mida võidakse pidada tema sõltumatust kahjustavaks, samuti sellise huvi puudumise. Samuti peab igaüks neist kinnitama vastavust konfidentsiaalsuseeskirjadele ja allkirjastama eetilise käitumise kinnituse, nagu on sätestatud Euroopa Keskpanga kõrgetasemeliste töötajate tegevusjuhendis (3).

9.   Isikuandmete kaitse

EKP töötleb kandidaatide isiklikke andmeid kooskõlas Euroopa Parlamendi ja nõukogu määrusega (EL) 2018/1725 (4). See kehtib eelkõige nende andmete konfidentsiaalsuse ja turvalisuse osas. EKP ühtse järelevalvemehhanismi tegevuse juhtimise ja korraldamise peadirektoraadi peadirektor on isikuandmete vastutav töötleja seoses EKP osalemisega valikumenetluses käesoleva osalemiskutse alusel. Andmete töötlemise eesmärk on korraldada vaidlustusnõukogu liikme või asendusliikmete valimist ja ametisse nimetamist. Kõiki isikuandmeid töödeldakse ainult sellel eesmärgil. Kandidaadid nõustuvad isikuandmete töötlemisega, esitades oma isikuandmed taotluse osana. Kandidaat võib oma nõusoleku igal ajal tagasi võtta, teatades sellest vaidlustusnõukogu sekretariaadile (ABoRvacancy@ecb.europa.eu), pärast mida isikuandmete töötlemine lõpetatakse ja kandidaat jäetakse valikumenetlusest kõrvale, kuid eelnev töötlemine jääb seaduslikuks.Kandidaatide isikuandmete saajateks on valikukomitee, EKP juhatuse ja EKP järelevalvenõukogu liikmed ning EKP nõukogu liikmed.

EKP võib säilitada edukate kandidaatide andmeid kuni viis aastat pärast ametiaja lõppu. Ebaedukate kandidaatide puhul säilitatakse andmeid kaks aastat alates valimismenetluse lõppemisest. Õiguslike vaidluste korral pikendatakse eespool osutatud tähtaega kahe aasta võrra pärast asjaomase menetluse lõppu.

Kandidaatidel on õigus saada juurdepääs oma andmetele ja ajakohastada või parandada oma isikuandmeid. Pärast käesoleva osalemiskutse tähtaja lõppu ei ole lubatud ajakohastada ega parandada sobivuskriteeriumidele ja valikukriteeriumidele vastavust näitavaid andmeid, et tagada võrdse juurdepääsu ja mittediskrimineerimise põhimõttest kinnipidamine ning tagada, et valimismenetlus on kindel, läbipaistev ja õiglane kõikide kandidaatide suhtes.

Kandidaatidel on kogu menetluse ajal õigus saada juurdepääs oma hindamisandmetele. Selleks et tagada valikukomitee, EKP juhatuse, EKP järelevalvenõukogu ja EKP nõukogu arutelude ja otsustusmenetluse konfidentsiaalsus ning kaitsta muude kandidaatide õigusi ja vabadusi, piirdub kandidaatide juurdepääs nende endi poolt esitatud dokumentidega ja nende suhtes tehtud hinnangutega.

Kandidaatidel on õigus nõuda oma isikuandmete kustutamist. Selline nõudmine toob kaasa valikumenetlusest kõrvalejätmise.

Kandidaadid võivad kasutada oma käesolevas punktis 9 osutatud õigusi, võttes ühendust vaidlustusnõukogu sekretariaadiga (ABoRvacancy@ecb.europa.eu). Kandidaadid võivad kõigi nende taotlusega seotud isikuandmeid puudutavates küsimused pöörduda ka otse EKP andmekaitseametniku poole aadressil dpo@ecb.europa.eu.

Kandidaatidel on õigus igal ajal pöörduda Euroopa andmekaitseinspektori poole.

Pärast käesoleva menetluse alusel ametisse nimetamist avaldatakse asjaomaste asendusliikmete ja vaidlustusnõukogu liikme nimed EKP veebilehel.

10.   Avalduste esitamise kord

Avaldus on kehtiv, kui see esitatakse allpool sätestatud korra ja nõuete kohaselt.

Avaldusele peab olema lisatud ajakohastatud curriculum vitae (Euroopa Liidu ühtse elulookirjelduse vormi (soovitav) saab alla laadida veebilehelt https://europa.eu/europass/en).

Avaldused tuleb esitada hiljemalt 24. augustiks 2021.

Avaldused võib esitada e-posti aadressil ABoRvacancy@ecb.europa.eu.

Avaldused võib saata ka tähitud postiga või kullerteenusega järgmisel aadressil:

| European Central Bank |
| --- |
| Director General SSM Governance & Operations |
| Kaiserstraße 29 |
| 60640 Frankfurt am Main |
| Germany |

European Central Bank

Director General SSM Governance & Operations

Kaiserstraße 29

60640 Frankfurt am Main

Germany

Postitempel või kullerteenuse poolt antud kviitung tõendab eespool osutatud avalduse esitamise tähtaja järgimist. EKP ei võta arvesse avaldusi, mis saabuvad EKPsse kümme või enam kalendripäeva pärast eespool osutatud tähtaja lõppu.

EKP annab kinnituse avalduse kättesaamise kohta.

Valimismenetluse lihtsustamiseks toimub kogu teabevahetus kandidaatidega seoses käesoleva osalemiskutsega inglise keeles.

Kõiki kandidaate, kes esitavad avalduse käesoleva osalemiskutse osas, teavitatakse valimis- ja ametisse nimetamise menetluse tulemustest.

Käesoleva osalemiskutsega seotud küsimused ja selgitustaotlused võib esitada järgmistele aadressidele:

| Pedro Gustavo Teixeira |
| --- |
| Director General SSM Governance & Operations |
| European Central Bank |
| Kaiserstraße 29 |
| 60640 Frankfurt am Main |
| Germany |
| Tel + 49 6913440 |
| E-post: ABoRvacancy@ecb.europa.eu |

Pedro Gustavo Teixeira

Director General SSM Governance & Operations

European Central Bank

Kaiserstraße 29

60640 Frankfurt am Main

Germany

Tel + 49 6913440

E-post: ABoRvacancy@ecb.europa.eu

---

(1)  Nõukogu 15. oktoobri 2013. aasta määrus (EL) nr 1024/2013, millega antakse Euroopa Keskpangale eriülesanded seoses krediidiasutuste usaldatavusnõuete täitmise järelevalve poliitikaga (ELT L 287, 29.10.2013, lk 63).

(2)  Euroopa Keskpanga 14. aprilli 2014. aasta otsus 2014/360/EL vaidlustusnõukogu asutamise ja selle kodukorra kohta (EKP/2014/16) (ELT L 175, 14.6.2014, lk 47).

(3)  Euroopa Keskpanga kõrgetasemeliste töötajate tegevusjuhend (ELT C 89, 8.3.2019, lk 2).

(4)  Euroopa Parlamendi ja nõukogu 23. oktoobri 2018. aasta määrus (EL) 2018/1725, mis käsitleb füüsiliste isikute kaitset isikuandmete töötlemisel liidu institutsioonides, organites ja asutustes ning isikuandmete vaba liikumist, ning millega tunnistatakse kehtetuks määrus (EÜ) nr 45/2001 ja otsus nr 1247/2002/EÜ (ELT L 295, 21.11.2018, lk 39).

---